FOR IMMEDIATE RELEASE

# Az FSP bemutatta az 500/700/900 W-os Twins Pro tápegységeit

## *A Twins Pro sorozat a standard ATX és PS2 kialakítású toronyházakhoz készült, így ideális megoldást jelent az otthoni vagy kis- és középvállalati szerverek számára*

***2021. március 17., Taojuan, Tajvan -*** Az FSP, a világ egyik vezető tápegységgyártója bejelentette az új Twins PRO sorozatot, amely 500, 700 és 900 W-os teljesítményű kivitelben is elérhető.  
  
A Twins PRO egy redundás tápegység, amelyet elsősorban ATX vagy PS2 számítógépházakhoz terveztek. A beszereléséhez nincs szükség külön beépítőkeret használatára sem, így ideális megoldást kínál az otthoni privát felhőkhöz, web- vagy levelezőszerverekhez, illetve kis- és középvállalati környezethez is.

### Stabil tápellátás teljeskörű védelemmel

A túláram-, túlfeszültség- és zárlat elleni védelem, illetve a ventilátor meghibásodásért felelő érzékelőnek köszönhetően a Twins PRO tápegységek folyamatosan képesek a stabil tápellátás biztosítására.  
  
A Twins PRO redundáns tápegységek két cserélhető modulja normál üzemben az optimális hatásfoknak megfelelően osztja el egymás között a terhelést, így a felhasználóknak nem kell aggódniuk szervereik vagy PC-ik váratlan leállása miatt. Ha az egyik modul meghibásodna, a másik modul azonnal átveszi a terhelést a rendszer stabilitásának megőrzése érdekében.

### Működés közben is cserélhető modulok

A Twins PRO tápegységek moduljai működés közben is cserélhetők, így gyorsan és könnyedén helyettesíthető a meghibásodott komponens a rendszer leállítása nélkül.

### Megerősített hálózati tápkábelrögzítés

A Twins PRO sorozat tápegységeit egy olyan extra szerkezettel szerelték fel, amely az elektromos hálózati kábelek csatlakozójához rögzíti a tápkábelt, ezzel megakadályozva annak véletlen kirántását a megszakítás nélküli stabil működést érdekében.

### FSP Guardian szoftver

A Twins PRO megoldások támogatják az FSP Guardian ellenőrző- és vezérlőszoftvert. Ha a tápegységet a mellékelt USB kábel segítségével a felhasználók összekötik az alaplapi USB csatlakozóval, az FSP Guardian képes valós időben ellenőrizni a tápegység bemenetének és kimenetének teljesítményét, a hatásfokát és más egyéb belső jellemzőket is. Ezenfelül az adatokat akár 30 napra visszamenőleg is el tudja tárolni.  
  
Amennyiben a bemenet vagy kimenet meghaladja az ajánlott értéket, az FSP Guardian azonnal figyelmezteti a felhasználókat a Twins PRO tápegység állapotáról a problémák elkerülése érdekében.

### Átgondolt kialakítás és lapos szalagkábelezés

A Twins PRO tápegységek további jellemzői közé tartozik a működést jelző LED, amely azonnal felvillan, ha valami nem működik megfelelően, valamint a lapos szalagkábelezés a helytakarékosság érdekében. A tápegységek megfelelnek az ATX 12V, EPS 12, illetve az IEC 62368 szabvány követelményeinek is.

### Árak és elérhetőség

A Twins sorozat már világszerte elérhető, az 500 W-os $429.99 USD, a 700 W-os $549.99 USD, a 900 W-os pedig $649.99 USD dolláros ajánlott fogyasztói áron kapható az FSP hivatalos partnereinek kínálatában.  
  
További információ:  
[FSP Twins PRO 500W](https://www.fsplifestyle.com/hu/product/TwinsPRO500W.html?utm_source=web&utm_medium=pr&utm_campaign=news)  
[FSP Twins PRO 700W](https://www.fsplifestyle.com/hu/product/TwinsPRO700W.html?utm_source=web&utm_medium=pr&utm_campaign=news)  
[FSP Twins PRO 900W](https://www.fsplifestyle.com/hu/product/TwinsPRO900W.html?utm_source=web&utm_medium=pr&utm_campaign=news)   
  
Videó az [FSP Twins PRO sorozatról](https://youtu.be/zwGrkymI-lM)

### További információ:

FSP Group hivatalos weboldal: [www.fsp-group.com](http://www.fsp-group.com/)  
FSP termékek: [www.FSPLifestyle.com](http://www.fsplifestyle.com/)  
FSP Blog: [blog.fsp-group.com](https://blog.fsp-group.com/)  
Facebook: [www.facebook.com/FSP.global](http://www.facebook.com/FSP.global)  
LinkedIn oldal: [www.linkedin.com/company/1842554](http://www.linkedin.com/company/1842554)  
YouTube csatorna: [www.youtube.com/user/PowerNeverEnds](http://www.youtube.com/user/PowerNeverEnds)

### Az FSP-ről

Az 1993-ban alapított FSP Group (3015: Taiwan) a világ egyik vezető tápegységgyártója, amely a felhasználók minden igényét képes kielégíteni 400 fős K+F csapatával, nagy gyártókapacitásával és széles termékpalettájával. Több mint 500 különböző, 80 PLUS® tanúsítvánnyal rendelkező modelljével a világ legtöbb ilyen tanúsítványát megszerző cége, amely egyszerre kínál a felhasználóknak környezetbarát technológiát és minőségi tápegységeket. Az FSP Group weboldala: [www.fsp-group.com](http://www.fsp-group.com/)